Diari Oficial de la Generalitat Valenciana


Sumari del DOGV 8721, del 20-01-2020 (2020/372)

Licitació número TDC1/2020. Subhasta pública de cessió de crèdit.
-----------------------------------------------------------------

### Dades del document

Número de DOGV
:   8721

Data del DOGV
:   20-01-2020

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2020/372


Data del document
:   15-01-2020

Organisme emissor
:   Institut Valencià de Finances

Tipus de document
:   Anunci

Descriptors 

:   * contracte administratiu

Licitació número TDC1/2020. Subhasta pública de cessió de crèdit. [2020/372]  
L'Institut Valencià de Finances (l'IVF), de conformitat amb el que s'estableix en els articles 12 i següents del Decret 38/2019, de 15 de març, del Consell, d'aprovació del reglament de desenvolupament de les polítiques d'actuació de l'IVF, i de la gestió i l'alienació dels béns i drets adquirits en l'exercici de la seua activitat creditícia, ha acordat, en el procés TDC1/2020, la venda mitjançant subhasta pública, a través d'un procés que garanteix els principis de concurrència, transparència i objectivitat, dels crèdits que conformen el lot únic. S'adjunta la descripció de l'ús crèdits, i es detalla el preu mínim de venda i el depòsit que s'ha de realitzar:  
  
Lot únic  
Núm. d'operació 1628 i 1649  
Identificació Préstecs  
Deutor Empresa  
Saldo deutor 3.314.148,11 euros a 14 de gener de 2020  
Impagat (SÍ/NO) Sí  
Garanties reals Hipoteca sobre concessió administrativa   
a Castelló en igualtat de rang amb entitat   
financera  
Garanties personals Personal del deutor i afiançament de mercantil  
Procediments judicials que afecten el crèdit No hi consten  
Preu mínim de venda 1a Subhasta: 2.201.104,03 euros  
2a Subhasta: 838.080,34 euros  
3a Subhasta: 628.560,25 euros  
4a Subhasta: 419.040,17 euros  
Importe de depòsit 1a Subhasta: 110.055,20 euros  
2a Subhasta: 41.904,02 euros  
3a Subhasta: 31.428,01 euros  
4a Subhasta: 20.952,01 euros  
  
  
Les despeses reportades per la cessió del crèdit són a càrrec de l'adjudicatari, així com els honoraris que, si escau, es puguen generar, en relació als impostos que es puguen causar, i s'assumiran per les parts d'acord amb la llei.  
  
Inici del procés de venda mitjançant subhasta pública  
Es convoquen quatre subhastes successives amb proposició econòmica en un sobre tancat. Les ofertes presentades per a les subhastes 2a, 3a i 4a, únicament s'obriran si la subhasta immediatament anterior queda deserta.  
La presentació de les ofertes per a qualsevol de les quatre subhastes successives convocades s'ha de fer preferentment en el registre d'entrada en la seu de l'IVF, que es troba a la plaça de Nàpols i Sicília, núm. 6, de València, en el termini de quinze dies hàbils, comptadors des de l'endemà de la publicació de l'anunci en el Diari Oficial de la Generalitat Valenciana (DOGV).  
L'obertura del sobre 1 es realitzarà en la seu de l'IVF l'endemà hàbil posterior a aquell en què finalitze el termini de presentació de les proposicions, a les 13.00 hores, a la sala de juntes, i es publicaran posteriorment en la pàgina web de l'IVF http://www.ivf.gva.es/es/ la data i el lloc d'obertura del sobre 2 amb les proposicions econòmiques, de conformitat amb les bases reguladores del procés de venda mitjançant subhasta pública.  
Lloc de consulta i accés a les bases reguladores: les bases reguladores que regiran el procés de venda mitjançant subhasta estan a la disposició dels possibles oferents en l'Institut Valencià de Finances, situat a la plaça de Nàpols i Sicília, núm. 6, de València; abans s'ha de sol·licitar, mitjançant un escrit presentat en el Registre General en la seu de l'IVF, dirigit a la Mesa d'Alienació de l'IVF, amb identificació del procediment TDC 1/2020, i de forma extractada en la pàgina web de l'IVF http://www.ivf.gva.es/es/  
Amb aquest anunci es dona per iniciada la venda mitjançant subhasta pública del lot esmentat.  
  
València, 15 de gener de 2020.- El director general de l'Institut Valencià de Finances: Manuel Illueca Muñoz.